open-index/open-wikipedia-markdown huggingface dataset:
Kursiivi

**Kursiivi** on vino, kaunokirjoitusta mukaileva kirjasinlaji. Sitä käytetään tekstissä lähinnä korostuskeinona, joka ei yleensä vaikuta sanojen tai merkkien varsinaiseen merkitykseen. Kansainvälisessä yksikköjärjestelmässä kursiiville on kuitenkin määritetty erikoistehtävä, sillä kursivoimalla erotetaan suureiden tunnukset mittayksiköiden tunnuksista (joita ei koskaan saisi kursivoida).

## Historia

Vuonna 1420 varakas firenzeläinen humanisti Niccolò de’ Niccoli alkoi kirjoittaa minuskeli-kirjoitustyylistä kehitetyllä tavalla, joka oli edeltäjäänsä yksinkertaisempi ja nopeampi. Kursiivi esiintyi leipätekstinä ensi kerran vuonna 1501. Varsinkin 1500-luvulla kirjoja saatettiin painaa kokonaan kursiivilla, mutta siitä kehittyi jo 1600-luvulla korostava kirjasintyyli, jota käytettiin antiikvan kanssa.

Kursiivi on englanniksi *italic*, ranskaksi *italique*, portugaliksi *itálico* ja ruotsiksi *italisk*. Sana juontaa juurensa Niccolò Niccolin kotimaasta, Italiasta. Myös ensimmäisiin kursiivin käyttäjiin kirjapainotyössään kuulunut Aldus Manutius oli italialainen. Saksassa tätä kirjasinlajia vastustettiin sinnikkäästi vielä toisen maailmansodan loppuun saakka. Saksalaiset olivat sitä mieltä, ettei italic/kursiivi -kirjasinlaji soveltunut saksalaiselle kirjallisuudelle, joten käyttivät vanhempia kirjasinlajeja, kuten fraktuuraa ja schwabacheria.

Ensimmäinen kursiivi kehitettiin erityisen kapeaksi kirjaintyypiksi, jolla sivuille sai mahtumaan enemmän tekstiä ja kirjojen valmistaminen tuli halvemmaksi. 1600-luvun jälkeen vakiintui käytäntö, että lähes jokaisen kirjaintyypin pariksi muotoiltiin myös yhteensopiva kursiivi.

## Kursiivin käyttö

Kursiivia käytetään yleisesti
* sanojen korostamiseen
* teosten nimiin ja muihin erisnimiin
* sitaateissa lainausmerkkien sijaan.

Esimerkkejä kursiivin käytöstä:
:Jos satunnaismuuttujan arvojoukko on numeroituva, kutsutaan sitä *diskreetiksi satunnaismuuttujaksi*. Jos satunnaismuuttujan kertymäfunktio on derivoituva, kutsutaan sitä *jatkuvaksi satunnaismuuttujaksi*.
:Väinö Linnan suurtöitä ovat *Tuntematon sotilas* ja *Täällä Pohjantähden alla*.
:Helene Schjerfbeckin Cornwallissa tekemät vähemmän pelkistetyt maalaukset *Toipilas* ja *Leipomo* ovat naturalistisia valomaalauksia. 

HTML-kielessä kursiiviin koodi on ``. Myös korostusta tarkoittava `` näkyy tavallisesti selaimissa kursiivina.

## Typografiaa
Kaltevia kirjainlajeja on kahdenlaisia, joista toinen on kursiivi ja toinen oblique.

Oblique on helppo sekoittaa niin kutsuttuun *konekursiiviin*, joka vain keinotekoisesti taivuttaa kirjaimia vinoon. Nämä eivät kuitenkaan ole luettavuudeltaan eivätkä esteettisyydeltään aitojen leikkauksien veroisia.

### Normaali, kursiivi ja oblique

## Lähteet
Hua Guofeng

**Hua Guofeng** (, 16. helmikuuta 1921 – 20. elokuuta 2008) oli kiinalainen kommunistijohtaja. Hänestä tuli vuonna 1976 Maon Zedongin kuoleman jälkeen Kiinan kommunistisen puolueen puhemies ja Kiinan kansantasavallan kiistaton johtaja Jiang Qingin ja lopun neljän koplan yllätykseksi, aivan kuten Mao itse oli tarkoittanutkin.

Hua syntyi Jiaochengissä (交城县), Shanxin provinssissa nimellä **Su Zhu**. Su liittyi kommunistipuolueeseen vuonna 1938 osaksi vastarintaa japanilaisia vastaan ja otti itselleen salanimen **Hua Guofeng**.

Hänestä tuli määräaikainen Kiinan pääministeri Zhou Enlain kuoleman jälkeen tammikuussa 1976, täysivaltainen pääministeri ja puolueen varapuheenjohtaja huhtikuussa 1976 ja viimein puheenjohtaja Maon kuoltua syyskuussa 1976: tosin tätä ei tuotu julki ennen kuin 12. lokakuuta.

Hänen verrattaen lyhyen johtajuutensa aikana häntä kiiteltiin neljän koplan savustamisesta pois poliittisesta vallasta ja siten hänestä tuli johtaja, jonka ilmaantuminen merkitsi virallista loppua Kulttuurivallankumoukselle. Kun Deng Xiaoping vähitellen saavutti jälleen lisää valtaa puolueen sisällä, Hua syrjäytettiin tiukan Maon linjan tukemisen takia ja Zhao Ziyang otti hänen paikkansa pääministerinä vuonna 1980, ja Hu Yaobang puolueen puheenjohtajan paikan vuonna 1981. Hänet alennettiin alemmaksi varapuheenjohtajaksi ja kun tämä virka lakkautettiin vuonna 1982, hän jäi tavalliseksi Keskuskomitean jäseneksi, virka jota hän piti marraskuuhun 2002 asti, vaikkakin oli jo ohittanut määrätyn 70 vuoden eläkeiän.

Lokakuussa 2001 ilmoitettiin että Hua Guofeng olisi eronnut kommunistipuolueesta terveydellisiin syihin vedoten. Viranomaiset eivät kuitenkaan ole vahvistaneet tätä tietoa. Kiinan viranomaiset ilmoittivat Huan kuolleen 87-vuotiaana elokuussa 2008.

## Lähteet

## Aiheesta muualla
Liu Shaoqi

**Liu Shaoqi** (, 24. marraskuuta 1898 &ndash; 12. marraskuuta 1969) oli Kiinan kommunistisen puolueen johtaja ja Kiinan kansantasavallan presidentti.

Liu valmistui vuonna 1921 yliopistosta Moskovassa, Neuvostoliitossa ja hän liittyi kommunistiseen puolueeseen samana vuonna. Hän palasi Kiinaan 1922 ja johti muutamia rautatietyöläislakkoja. Vuosien 1925–1926 aikana hän johti useita anti-imperialistisia liikkeitä ja lakkoja Hubeissa ja Shanghaissa ja joutui tämän takia vangituksi. Vapautumisensa jälkeen vuonna 1932 hänestä tuli kommunistipuolueen Fujianin provinssin pääsihteeri. Kaksi vuotta myöhemmin Liu liittyi Pitkään marssiin ja oli eräs Mao Zedongin kannattajista Zunyin tapaamisessa. 

Liu valittiin jo 1927 Kiinan kommunistisen puolueen keskuskomiteaan, poliittiseen toimikuntaan 1931 ja vuonna 1954 yhdeksi sen pysyvän komitean viidestä varapuheenjohtajasta. Vuonna 1936 hän oli Pohjois-Kiinan pääsihteeri ja johti japanilaisvastaisia liikkeitä alueella. Liu valittiin puolueen pääsihteeriksi vuonna 1943. Sisällissodan aikana Liu toimi puolueen varapresidenttinä.

Kiinan kansantasavallan perustamisen jälkeen toinen ja kolmas Kiinan kansankongressi valitsi Liun presidentiksi. Liu edisti manner-Kiinan talouskehitystä 1950-luvulla, ja 1960-luvulla hän myös auttoi maata elpymään Maon Suuren harppauksen aiheuttamasta taloudellisesta katastrofista. Maon kulttuurivallankumouksessa vuodesta 1966 häntä alettiin pitää  “revisionistien” ja “valkoisten” johtajana ja liikettä johtanut Neljän kopla nöyryytti häntä. He'nanissa Liuta pidettiin eristyssellissä, ja kammottavat olot aiheuttivat hänen kuolemansa vuonna 1969. Kiinan viranomaiset vahvistivat kuoleman vasta vuonna 1979.

Vuonna 1978 alkaneella Deng Xiaopingin valtakaudella Liu Shaoqin kunnia palautettiin ja hänet haudattiin valtiollisin menoin.

## Lähteet

## Aiheesta muualla
112 (luku)

**112** (**satakaksitoista**) on luonnollinen luku, jota edeltää luku 111 ja seuraa luku 113.

## Matematiikassa
* 112 on yhdistetty, puolitäydellinen ja runsas luku.
* 112 on seitsenkulmioluku.
* 112 on Harshad-luku kymmenjärjestelmässä, koska 112 = 28 \cdot (1+1+2).
* 112 on Harshad-luku viisijärjestelmässä, koska 112 = 422_5 = 14 \cdot (4+2+2).
* 112 on Harshad-luku oktaalijärjestelmässä, koska 112 = 160_8 = 16 \cdot (1+6+0).
* 112 on Harshad-luku heksadesimaalijärjestelmässä, koska 112 = 70_{16} = 16 \cdot (7+0).
* 112 on ”käytännöllinen luku” (), koska jokainen positiivinen kokonaisluku luvun 112 tekijöiden summaan (248) saakka voidaan muodostaa luvun 112 eri tekijöiden summana.
* 112 on palindromi kolmijärjestelmässä (110113).
* 112 kuuluu Zuckermanin lukuihin, koska se on jaollinen numeroidensa tulolla.
* 112 voidaan muodostaa kahden peräkkäisen alkuluvun summana: 53+59.
* 112 voidaan muodostaa kuuden peräkkäisen alkuluvun summana: 11+13+17+19+23+29.
* Kun luvusta 54 edetään ykköseen Collatzin konjektuurissa kuvatulla tavalla, tarvitaan 112 askelta. Se on enemmän kuin millään pienemmällä luonnollisella luvulla.
* Tasasivuisessa kolmiossa, jonka sivujen pituus on 112, on piste, jonka etäisyys kaikista kärjistä on kokonaisluku (57, 65 ja 73). Ei ole pienempää vastaavaa tasasivuista kolmiota, jonka sivujen pituus olisi kokonaisluku.
* 112 on yksi vain 31:stä luonnollisesta luvusta, joita ei voida muodostaa eri neliölukujen summana.

## Luonnontieteissä
* Alkuaineiden jaksollisessa järjestelmässä 112 on kopernikiumin järjestysluku.
* Kadmium-112 on kadmiumin vakaa isotooppi.
* Tina-112 on tinan vakaa isotooppi.
* Osmium-188 on osmiumin vakaa isotooppi, jonka neutroniluku on 112.
* 112 Iphigenia on pikkuplaneetta.

## Muissa yhteyksissä
* 112 on Euroopan unionin yhteinen hätänumero.
* Seututie 112 kulkee Inkoon ja Lohjan välillä.
* Vanhimmaksi elänyt suomalainen, Lempi Rothovius, eli 112-vuotiaaksi.
* 112 on suomalainen televisiosarja.
* 112 on yhdysvaltalainen yhtye.

## Lähteet

## Aiheesta muualla
Herttua

**Herttua** on maskuliininen, yleensä periytyvä aatelisarvo. Se voi viitata itsenäisen herttuakunnan hallitsijaan Manner-Euroopassa, korkeaan aatelisarvoon tai Yhdistyneen kuningaskunnan päärinarvoon (, ). Herttuan vaimo tai naispuolinen herttuakunnan hallitsija on **herttuatar** (, , ).

Useimmissa germaanisissa kielissä ja suomessa herttuaa vastaava sana tulee gootin kielen sanasta *harjatuga*, joka tarkoittaa sotajoukon johtajaa. Englannissa ja useimmissa romaanisissa kielissä herttuaa tarkoittava sana tulee latinan johtajaa tarkoittavasta *[[dux]]*-sanasta. Historiallisesti herttua on usein ollut korkein maallinen arvo kuninkaan jälkeen.

Ruotsissa kuninkaan lapsille on ollut tapana myöntää herttuan tai herttuattaren arvonimiä. Tapa on lähtöisin jo Kustaa Vaasan ajalta ja on jatkunut tähän päivään saakka, esimerkiksi kruununprinsessa Victoria on Länsi-Götanmaan herttuatar ja Ruotsin prinsessa Madeleine on Hälsinglandin ja Gästriklandin herttuatar. Myös Victorian tytär Estelle on herttuatar. 

Vastaava vanha tapa on myös Yhdistyneessä kuningaskunnassa. Herttuan arvoon ei kuitenkaan nykyään liity mitään historiallisia erioikeuksia, vaan se on kuninkaan ja kuningattaren tavoin nimellinen aatelisarvo, joka käytännössä kertoo vain kantajansa luonnollisesta tai juridisesta lähisukulaisuudesta monarkkiin (nykyiseen, aiempaan tai tulevaan). Esimerkiksi Yhdistyneen kuningaskunnan kuningas Yrjö VI oli Yorkin herttua ennen valtaistuimelle nousuaan, veljensä kuningas Edvard VIII kruunusta luopumisen seurauksena. Jos perimysjärjestyksessä ensimmäinen on miespuolinen hän on paitsi Walesin prinssi myös Cornwallin herttua, ja, Skotlannissa, Rothesayn herttua. Naispuolinen kruununperijä ei kuitenkaan saa Cornwallin tai Rothesayn herttuattaren arvonimeä.

## Lähteet

## Aiheesta muualla
Finland

**Finland** voi tarkoittaa ainakin seuraavia:
* Suomi, useilla kielillä *Finland*, valtio Euroopassa
* ''Finland'', Helsingissä vuosina 1884–1892 ilmestynyt sanomalehti
* *[[Finland (elokuva)|Finland]]*, vuonna 1911 valmistunut suomalainen dokumenttielokuva
* Finland, suomalaissiirtolaisten perustama kylä Minnesotassa Yhdysvalloissa
* ''Finland'', vuonna 1918 uponnut suomalainen kolmimastoparkki
* USS ''Finland'' (ID-4543), Yhdysvaltain laivaston alus.
* Mount Finland, vuori Etelämanterella
* ”Finland”, Monty Python -komediaryhmän humoristinen laulu
Tuija Nurmi

**Tuija Anna-Liisa Nurmi** (o.s. **Pönkä**, s. 19. maaliskuuta 1958 Seinäjoki) on suomalainen lääkäri ja poliitikko. Hän toimi kokoomuksen kansanedustajana vuosina 1995&ndash;2011. Nurmen kotipaikka on Lahti, ja hän on opiskellut Georg-August-yliopistossa Saksan liittotasavallassa valmistuen vuonna 1982. Dr. med. -tutkinnon samasta yliopistosta hän suoritti vuonna 1985. Lahteen Nurmi tuli Hämeen Rykmenttiin sotilaslääkäriksi vuonna 1990.

Eduskunnassa Nurmi oli neljännellä kaudellaan, kaudella 2007–2011, jäsenenä suuressa valiokunnassa ja valtionvarainvaliokunnassa, minkä lisäksi hän toimi Länsi-Euroopan unionin parlamentaarisen yleiskokouksen Suomen valtuuskunnan puheenjohtajana. Hän keräsi vuoden 2011 vaaleissa 4 727 ääntä, mikä ei riittänyt valituksi tulemiseen. Nurmi on ollut Lahden kaupunginvaltuuston jäsen vuodesta 1993 ja Lahden seurakuntayhtymän kirkkovaltuuston jäsen vuodesta 1995. Hänen muihin luottamustehtäviinsä on kuulunut muun muassa Patrian neuvottelukunnan jäsenyys. 

Nurmi oli kiinnostunut maanpuolustukseen, talouteen, erityisesti energiakysymyksiin sekä lääkärinä terveydenhuoltoon liittyvistä kysymyksistä.

Nurmi on naimisissa, ja hänellä on kaksi lasta. Nurmi työskentelee oman yrityksensä (Nurmi & Sons Oy) kautta Terveystalo Oy:ssa.

## Sopeutumiseläkekohu
Vuonna 2017 julkisuuteen nousi tieto, jonka mukaan Nurmi on eduskunnasta pudottuaan nostanut yhtäjaksoisesti sopeutumiseläkettä ja työskennellyt lääkärinä. Hän on laskuttanut Terveystalo Oy:tä oman yrityksensä kautta, jolloin tulot eivät ole vähentäneet sopeutumiseläkettä.

## Lähteet

## Aiheesta muualla
*
Van der Waalsin voima

**Van der Waalsin voimat** ovat intermolekulaarisia eli molekyylien välisiä heikkoja voimia, jotka johtuvat dipolivuorovaikutuksista. Van der Waalsin voimat voidaan jakaa pysyvien dipolien välisiin (Keesom-voimat), dipolien ympäristöönsä indusoimiin (Debye-voimat) ja hetkellisten elektronitiheyden vaihteluiden aiheuttamiin voimiin (Londonin voimat, **dispersiovoimat**). Voimat on nimetty Johannes Diderik van der Waalsin mukaan.

Van der Waalsin voimat ilmenevät, kun molekyylit ovat korkeintaan 0,3–0,4 nanometrin (3–4&nbsp;·&nbsp;10−10&nbsp;m) etäisyydellä toisistaan. 

Van der Waalsin voimia esiintyy kaikilla aineilla, mutta ne ovat heikkoja. Jalokaasujen koheesio selittyy van der Waalsin voimalla. Jalokaasujen matalat sulamis-, ja kiehumispisteet osoittavat miten heikkoja van der Waalsin voimat yksinään ovat: helium esimerkiksi höyrystyy vain neljä astetta absoluuttisen nollapisteen (-273,15&nbsp;°C / 0&nbsp;°K) yläpuolella eikä kiteydy lainkaan normaalipaineessa.

Atomien ja molekyylien sisäinen elektronitiheys ei ole vakaa, vaan ”lainehtii” satunnaisesti puolelta toiselle. Näin syntyy spontaaneja sähködipoleja, jotka indusoivat vastakkaisen kentän viereisiin molekyyleihin aiheuttaen vetovoiman. Satunnaisuuden takia kaikilla aineilla on van der Waalsin voimia, joten mikään aine ei voi olla todellinen ideaalikaasu. Van der Waalsin voimat muun muassa pitävät nesteheliumin kasassa, ja öljyjen märkyys ja alkaanimuovien kiinteys johtuvat nimenomaan näistä voimista. Perinteistä hetkellisiin dipoleihin perustuvaa selitystä on kuitenkin sittemmin myös kritisoitu.

Van der Waalsin voimat ovat heikoimpia molekyylien välisistä voimista. Ne eivät pysty murtamaan vahvempia voimia, kuten esimerkiksi veden pintajännitystä. Van der Waals -koheesiovoimalla sitoutunut aine ei siis sekoitu veteen, koska veden koheesiovoima (vetysidosvoima) on vahvempi. Tästä johtuu se, miten vesi pisaroituu vahatulla pinnalla: veden oma pintajännitys on vahvempi kuin vahan van der Waals -voima. Pelkästään van der Waals -voimilla koossapysyvä aine tuntuu öljymäiseltä tai vahamaiselta ja on pehmeää.

## Lähteet
IDL

Lyhenne **IDL** voi tarkoittaa muun muassa seuraavia asioita:

* ohjelmistorajapintojen kuvauskieltä
* IDL, ohjelmointikieli
* New Yorkin kansainvälistä lentoasemaa (aiemmalta nimeltään "Idlewild") vuosina 1948&ndash;1963, kunnes lentoasema nimettiin John F. Kennedyn mukaan ja se sai uuden IATA-tunnuksen "JFK"
* Intermediate density lipoprotein, lipidien ja kolesterolin aineenvaihduntaan liittyvä verenkierron proteiini
* International Date Line, kansainvälinen päivämääräraja
Rajapintojen kuvauskieli

**Rajapintojen kuvauskieli** tai **rajapintojen määrittelykieli** on yksinkertaista syntaksia noudattava formaali kieli, joka kuvaa ohjelmistokomponentin rajapinnan. Se tarjoaa yhteiset merkintäsäännöt sen kuvaamiseksi, miten toinen ohjelma voi käyttää ohjelmistokomponenttia.

Rajapintojen kuvauskieliä käytetään tilanteissa, joissa yhdessä toimivilla ohjelmistoilla on eri tapa kutsua aliohjelmia, esimerkiksi jos ne on kirjoitettu eri ohjelmointikielillä. Yhteisillä määrittelyillä päästään kieliriippumattomuuteen. Tavallisimmin rajapintojen kuvauskieliä käytetään, kun ohjelmiston on tarkoitus kutsua toisilla koneilla suoritettavia aliohjelmia (eli suorittaa etäproseduurikutsuja). Tällöin aliohjelmien kutsutavat voivat erota myös siksi, että laitteiden sisäinen rakenne on erilainen (niillä on eri arkkitehtuuri).

Rajapintojen kuvauskieli kuuluu osana ainakin seuraaviin ohjelmistokomponenttiteknologioihin: COM, XPCOM, CORBA ja SOAP. Usein näiden kielten nimi tai osa sitä on **IDL** englanninkielisen nimityksen *interface description* (tai *definition*) *language* mukaan.
## Lähteet
*
Teleologia

**Teleologia** (, "lopputulos; λόγος, *logos*, ”oppi”) eli tarkoitusperäisyys tai päämäärähakuisuus on **a)** filosofinen oppi, jossa pohditaan tarkasteltavan kohteen (esimerkiksi jonkin toiminnan) tavoitetta **b)** oppi esimerkiksi kaikkeuden rakenteen ja järjestyksen tarkoitusperäisyydestä. Teleologialla tarkoitetaan kuvaus- ja selitystapaa, jossa jonkin tapahtuman tai prosessin olemassaoloa ja luonnetta selitetään viittaamalla sen tulokseen, päämäärään. Teleologia on keskeistä Aristoteleen ajattelussa.

## Aristoteles ja teleologia

Teleologia liittyy muun muassa Aristotelesta kiehtoneeseen muutoksen teemaan, johon liittyvät syyt, joista muutokset johtuvat, ja ovat olemassa juuri tehdäkseen mahdolliseksi tämän muutoksen. 

Aristoteleen filosofiassa (*[[Metafysiikka (Aristoteles)|Metafysiikka]]*) syyt oli jaettu neljään osaan:
* Aineellinen eli materiaalinen syy, eli aine josta asiat on tehty.
* Muodollinen eli formaalinen syy, eli muoto tai olemus, joka on malli sille, millainen asian tulisi olla.
* Aiheuttava syy eli aiheuttaja, se josta muutos sai alkunsa. Tämä vastaa nykyistä käsitystä kausaalisesta syystä.
* Päämääräsyy tai finaalinen syy, eli tarkoitus tai loppu, johon on tarkoitus päästä.

Teleologiassa finaaliset syyt ovat kaikkein tärkeimpiä.

## Teleologinen todistus

Eräs perinteinen perustelu jumalan olemassaololle on teleologinen todistus eli *luonnon järjestyksen todistus*, väittäen maailman näyttävän palvelevan tiettyä tavoitetta ja järjestystä kaaoksen sijaan, jolloin se olisi järkevän olennon luoma.

## Teleologinen selittäminen

Teleologinen selittäminen muistuttaa funktionaalista selitystä. Monet pitävät asioiden teleologisia selittämistä näennäistieteenä, osittain koska niihin usein liittyy ilmiöitä luovan henkilön subjektiivisiakin näkemyksiä, osittain koska teleologisesti on helppo selittää mitä vain. 

Väärä teleologia syntyy, kun joku väittää ilman hyviä perusteluja, että X aiheuttaa Y:n, koska Y:n täytyy tapahtua.

## Teleologinen etiikka

Etiikassa teleologinen etiikka eli seurausetiikka on deontologian eli velvollisuusetiikan vastakohta. Velvollisuusetiikka keskittyy tekoihin, velvollisuuksiin ja käytäntöön sinällään riippumatta lopputuloksista tai tavoitteista. Seurausetiikka määrittää eettisyyden määräytyvän tekojen seurausten, eikä sinällään tekojen itsensä tai henkilöiden ominaisuuksien perusteella.

## Lähteet

## Kirjallisuutta
* Hanke, David: Teleology: the explanation that bedevils biology. Teoksessa 

## Aiheesta muualla
* 
* Lagerspetz, Kari: Tarkoituksenmukaisuus elävässä luonnossa ja sen selitykset . *Tieteessä tapahtuu* 8/1998.
IDL (ohjelmointikieli)

**IDL** (**interaktiivinen datakieli**, ) on 1970-luvun loppupuolella syntynyt ohjelmointikieli, jota on käytetty erityisesti luonnontieteissä kerätyn tiedon analysointiin ja visualisointiin. IDL:n kehittäjä on yhdysvaltalainen yhtiö ITT Visual Information Solutions (entinen Research Systems, Inc.).

## Yleistä
IDL on vektorien käsittelyyn suuntautunut numeerinen vuorovaikutteiseen työskentelyyn sopiva kieli. Monet sen piirteet muistuttavat Fortrania. Sitä käytetään suurten tietoaineistojen vuorovaikutteiseen käsittelyyn, esimerkiksi kuvankäsittelyyn.

IDL:n toteutus 1980-luvulla pohjautui Fortraniin VAX/VMS-ympäristössä. Tämä näkyy yhä IDL:n syntaksissa:

```
x = findgen(100)/10
 y = sin(x)/x
 plot,x,y
```

Huomaa, että toisen rivin laskutoimitus kohdistuu koko 100-alkioiseen ensimmäisellä rivillä luotuun ja alustettuun taulukkoon. Tämä muistuttaa yleiskäyttöisten vektoriohjelmointikielten (kuten APL tai J) ilmaisutapaa.

Kuten useimmilla muilla vektorien käsittelyyn suuntautuneilla ohjelmointikielillä, IDL:llä voi suorittaa vektorien laskutoimituksia hyvin nopeasti (joskus nopeammin kuin vastaavalla Fortran- tai C-kielisellä toteutuksella), mutta alkioiden käsittely yksitellen on hidasta. Siten osa IDL-ohjelmointitaitoa on käyttää raskaissa numeerisissa laskutoimituksissa kieleen sisäänrakennettuja vektorioperaatioita.

## Ominaisuuksia
* dynaaminen tyypitys
* yksi yhteinen nimiavaruus
* yksisäikeinen ohjelman suoritus
* yleensä funktioiden argumentit välitetään viittauksena
* muuttujia ei tarvitse määritellä
* globaaleja muuttujia voi jakaa aliohjelmien välillä vain COMMON-alueiden välityksellä
* tuki yksinkertaiselle oliopohjaiselle ohjelmoinnille
* ohjelmat käännetään tulkittavaksi välikoodiksi, samaan tapaan kuin Javan virtuaalikoneessa
* yksinkertainen ja tehokas indeksointi, jolla taulukosta voidaan poimia osia
* eri kokonaislukutyyppejä, yksin- ja kaksinkertaisen tarkkuuden liukuluvut reaali- ja kompleksiluvuille
* yhdistettyjä tietotyyppejä (merkkijonot, yhtä alkiotyyppiä sisältävät taulukot, yksinkertaiset (ei-hierarkkiset) eri tietotyyppejä yhdistävät struktuurit)

## Vaikeuksia
Jotkin ominaisuuksista, jotka tekevät IDL:stä helpon vuorovaikutteisessa käytössä, vaikeuttavat laajojen ohjelmistojen kirjoittamista. Yhteinen nimiavaruus hankaloittaa mm. eri lähteistä olevien ohjelmien yhdistämistä. IDL:ssä ei ole tyhjiä taulukoita, muuttuvankokoisia dynaamisia taulukoita eikä mahdollisuutta sisäkkäisiin taulukoihin. Kielen olio-ominaisuudet jättävät muistinhallinnan ohjelmoijan vastuulle.

## Lähteet
* 

## Aiheesta muualla
* ITT Visual Information Solutions: IDL
Hedonismi

**Hedonismi** (, 'nautinto', 'mielihyvä') on elämänfilosofian oppi, jonka mukaan keskeisiä ja tavoiteltavia ovat nautinto ja mielihyvä. Yksinkertaisimman eettisen hedonismin mukaan "hyväksi on mikä tahansa, mikä aiheuttaa mielihyvää".

Hedonismin perusidea on ajatus siitä, että kaikki teot voidaan mitata sen mukaan, kuinka paljon nautintoa ne tuottavat. Yksinkertaistettuna hedonisti pyrkii saavuttamaan mahdollisimman paljon nautintoa ja mahdollisimman vähän tuskaa. 

Samanlaisia ajatuksia voi löytää John Stuart Millin klassisesta utilitarismista. Utilitarismi on teoria, joka arvostaa tekoja niiden tuottaman hyödyn ja tyytyväisyyden perusteella, mihin usein yhdistetään mielihyvä. Utilitarismi ei kuitenkaan ole hedonismia, joka keskittyy yksilön tyytyväisyyteen, vaan utilitarismi määrittää kaikkien tyytyväisyyden (vrt. individualismi ja kollektivismi).

## Nykyisen hedonismin edeltäjiä

Kyreneläiset oli antiikin Kreikassa vaikuttanut filosofinen koulukunta, joka uskoi, että on olemassa vain kaksi tunnetta: nautinto (*[[hedone]]*) ja tuska. Heidän mielestään nautinto oli elämän korkein päämäärä. Kyreneläisten uskotaan vaikuttaneen voimakkaasti epikurolaisuuteen.

Epikurolaisuus oli hedonismin tunnetuin edustaja antiikin filosofiassa. Epikuros painotti rauhallista mielihyvää ja "halun vähentämistä". Epikurokselle nautinto oli kärsimyksen poissaoloa (*[[aponia]]*). Hän itse eli hyvin niukasti ja söi lähinnä leipää. Epikuros piti suurimpana ilona ystävien kanssa keskustelemista. Sen sijaan monet Epikuroksen seuraajat painottivat aistinautintoja, mistä epikurolaisuuden maine on kärsinyt.

## Katso myös

* Hedonismin paradoksi

## Kirjallisuutta

* 

## Aiheesta muualla

* 
* 
* The Hedonistic Imperative 
* Resources on Christian Hedonism *Desiring God* 
* Articles Discussing Christian Hedonism
Tarkoitus

**Tarkoitus** on filosofiassa toiminnan tai ilmiön toivottu tai kausaalisesti ilmenevä lopputulos. Teleologisessa filosofiassa käytetään termiä *[[telos]]* lopullisena tarkoituksena.

Tieteellisessä selittämisessä asioiden selittäminen vetoamalla niiden funktioihin on funktionaalista selittämistä. Sydän voidaan selittää funktionaalisesti vetoamalla sen tarkoituksen, veren pumppaamisen, olevan elintärkeätä ihmiselle. Myös ihmistä ja yhteiskuntaa selitetään useimmiten funktionaalisesti. Antiikin kreikan filosofia ei tuntenut funktionaalisen riippuvuussuhteen eikä siis myöskään funktionaalisen selittämisen ajatusta.

## Katso myös
* Elämän tarkoitus

## Lähteet
* 
* 

### Viitteet
Io (kuu)

**Io** on Jupiterin neljästä Galilein kuusta kaikkein sisin. Se on Jupiterin kolmanneksi suurin ja Aurinkokunnan neljänneksi suurin kuu. Kreikkalaisessa mytologiassa Io oli yksi Zeuksen rakastetuista. Kuun nimeä ehdotti Simon Marius pian löytämisen jälkeen, mutta se vakiintui vasta 1900-luvulla.

## Vulkanismi

Kaikkein silmiinpistävin ominaisuus Iossa on sen tuliperäisyys – se on Aurinkokunnan vulkaanisin taivaankappale. Tulivuoret syöksevät rikkiä tai rikkidioksidia. Huomattava tulivuorivyöhyke on Tvashtar Paterae. Aktiivisuus on todennäköisesti peräisin vuorovesivoimista Jupiterin sekä kolmen sisimmän kuun, Ion, Europan ja Ganymedeen välillä.
Io kääntää aina saman puolen Jupiteriin päin, ja kaksi ulompaa kuuta saavat Ion hieman venymään luoden kuun sisälle lämpöä kitkan avulla.
Muiden kuiden vetovoima vetää Ion radan ja muodonkin hieman soikeaksi, joka aiheuttaa Ion asennon heilumisen Jupiteriin nähden. Tämä luo Ion pyörimisen suhteen jäljessä laahaavan vuorovesiaallon, jonka aiheuttama kitka kuumentaa Ion sisustaa. 
Edellä mainitut kuut kiertävät radoilla, jotka ovat keskenään resonanssissa: Io kiertää neljä ja Europa kaksi kierrosta Ganymedeen yhden kierroksen aikana.  Toinen syy Ion energiaan on sen kulku Jupiterin magneettikentän läpi, mikä luo voimakkaan sähkövirran.
Ion vuorovesivoimien aiheuttama kuumeneminen on 1013 wattia. Kun Ioa tutkittiin kameroilla ja luotaimilla, havaittiin pinnalla suunnaton vulkaaninen räjähdys jota aluksi luultiin toiseksi kuuksi Ion takana. Suurin räjähdys Iossa oli 300 kilometriä korkea.

## Rakenne

Ion pinta on jatkuvan muutoksen kourissa: tulivuorenpurkauksia tapahtuu eri puolilla kuun pintaa, ja niistä purkautunut rikkipitoinen materiaali luo pinnalle erikoisia ja värikkäitä kuvioita. Tästä syystä Iossa on poikkeuksellisen vähän kraattereita. Tulivuorten lisäksi maisema koostuu tavallisista vuorista, rikkijärvistä, jopa 7 kilometrin syvyisistä kalderoista ja satojen kilometrien pituisista sulaneesta silikaatista tai rikistä koostuvista virroista. Kuu muistuttaa koostumukseltaan kiviplaneettoja: se koostuu pääosin sulaneista silikaattimineraaleista, ja Galileo-luotaimen mittausten mukaan kuulla on myös säteeltään jopa 900 kilometrin kokoinen rautaydin. Toukokuussa 2011 ilmoitettiin Galileo-luotaimen lähettämän datan uudelleenanalysoinnin osoittavan, että Ion pinnan alla sijaitsee magmameri.

Iolla on ohut ilmakehä, joka koostuu lähinnä rikkidioksidista. Toisin kuin muilla Galilein kuilla, Iossa ei ole juurikaan vettä, mikä saattaa olla seurausta Aurinkokunnan alkuajoista, jolloin Jupiter oli vielä tarpeeksi kuuma haihduttamaan veden pois kuusta.

Koska Io liikkuu Jupiterin hiukkassäteilyä sitovassa voimakkaassa magneettikentässä, säteily sen pinnalla on niin voimakasta, että ihminen kuolisi siellä 1,5 tunnissa 180 sievertin vuorokausiannokseen.

## Lähteet

## Aiheesta muualla
R

**R** (**r**) on latinalaisten ja myös suomen aakkosten 18. kirjain. R-kirjaimen nimi on suomen kielessä *är* (aiemmin myös *er*) ja äännearvo  .

Kreikkalaisessa kirjaimistossa latinalaista R-kirjainta vastaa rhoo (Ρ, ρ), kyrillisessä kirjaimistossa lähes samannäköinen kyrillinen Р (р).

## Historiaa
R-kirjain on kehittynyt seemiläisestä reš-kirjaimesta kreikan rhoon (&Rho;, &rho;) välityksellä.

## R suomen kielessä
Suomen kielessä r-kirjainta vastaa äänne nimeltä alveolaarinen tremulantti, jonka foneettinen merkki on . Siinä äänihuulet värähtelevät ja kielen kärki värähtelee alveoleja eli hammasvallia vasten. Suomen r ääntyy samassa paikassa kuin d, l ja n. Tavallisesti sanotaan, että lyhyessä ärrässä on noin kolme täryä, pitkässä ärrässä noin seitsemän.

Suomen kielessä on joitain r-kirjaimeen päättyviä sanoja.

## R muissa kielissä
R lausutaan eri kielissä eri tavoin. Monissa kielissä ääntämys vaihtelee murteesta toiseen.
* Useissa eurooppalaisissa kielissä r-kirjain ääntyy kuten suomessa.
* Muun muassa ranskan ja saksan kielissä r ääntyy tavallisesti niin sanottuna "kurkku-ärränä (foneettinen merkki [ʀ]). Tämä ääntämys on käytössä myös joissakin ruotsin ja norjan murteissa. Toisaalta joillakin alueilla saksan ja ranskan puhujat ääntävät r:n suomen kielen tavoin.
* Englannin ja kiinan kielessä r ääntyy tavallisimmin approksimanttina [ɹ] eli puolivokaalina.

## Muita esitystapoja

## R-kirjaimen merkityksiä
### Pienen r:n merkityksiä
* r tarkoittaa kappalemittana riisiä eli 500 arkkia.
* r on geometriassa ympyrän säteen symboli.
* r on napa- tai pallokoordinaatistossa paikkavektorin pituus.
* r on talousmatematiikassa koron symboli.
* r. merkitsee Ruotsalaisen Kansanpuolueen jäsentä.

### Ison R:n merkityksiä
* \mathbb{R} tarkoittaa matematiikassa reaalilukujen joukkoa.
* R tarkoittaa algebrassa rengasta.
* R on geometriassa suoran kulman tunnus.
* R on fysiikassa resistanssin ja röntgenin, säteilytyksen mittayksikön, tunnus.
* R merkitsee fysiikassa myös Réaumur-asteikkoa. 
* °R merkitsee lämpötilaa joko Réaumur- tai Rankine-asteikolla.
* R on kemiassa kaasuvakion tunnus.
* R edustaa kemiallisessa kaavassa vaihtelevan atomin tai radikaalin merkkiä.
* R on ohjelmointikieli sekä tilastotieteellinen sovellusohjelma.
* R () tarkoittaa luetteloissa harvinaista; RR on hyvin harvinainen (*rarissima*) ja RRR erittäin harvinainen (*rarorarissima*).
* R () tarkoittaa postilähetyksissä tarkoittaa kirjattua lähetystä.
* R () tarkoittaa kellon rukkauslaitteessa käynnin hidastamista.
* R tai R´ on reseptissä lyhenne latinan sanasta *recipe* (ota!).
* R on roomalaisena lukumerkkinä 80.
*&reg; on rekisteröity tavaramerkki ().

## Katso myös
*Ärrävika

## Lähteet

## Aiheesta muualla
P

**P** (**p**) on latinalaisten ja myös suomen aakkosten 16. kirjain. P-kirjaimen nimi on suomen kielessä *pee* ja äännearvo .

Kreikkalaisessa kirjaimistossa latinalaista P-kirjainta vastaa pii (Π, π), kyrillisessä kirjaimistossa lähes samannäköinen kyrillinen П (п).

## Historiaa
P-kirjain on kehittynyt kreikan kirjaimen pii varhaisesta muodosta.

## P suomen kielessä
P-kirjaimella merkitään suomen kielessä konsonanttia , joka on soinniton bilabiaalinen tenuisklusiili.

P-konsonantti ei esiinny suomen yleiskielessä sanan lopussa. Kuitenkin jäännöslopukkeellisessa sanassa voi p-äänne ääntyä p-alkuisen sanan edellä. Esimerkiksi *mene pois* voi ääntyä: *menep pois*. Murteissa p-konsonantti voi esiintyä sanan lopussa muutenkin: Useissa länsimurteissa loppu-t assimiloituu p:ksi, kun seuraava sana alkaa p:llä (*suurep puut*). Savolaismurteissa taas esiintyy p eräiden verbien yksikön kolmannen persoonan muodon lopussa, esim. *juop* (yleiskielessä *juo*).

## Muita esitystapoja

## P-kirjaimen merkityksiä
### Pienen p:n merkityksiä
* p (*[[piko]]-*) on SI-järjestelmässä etuliite, joka tarkoittaa biljoonasosaa (10−12)
* p on fysiikassa paineen, liikemäärän tai pondin tunnus
* p musiikissa merkitsee *piano* (hiljaa)
* p tarkoitti aiemmin penniä eli markan sadasosaa
* p tarkoittaa sivua (lat. *pagina*)
* p. merkitsee suomen kielessä lyhenteenä:
** painos
**palsta
**piste(ttä)
**polku
**puhelin (myös P)
**päivä

### Ison P:n merkityksiä
* P (*[[peta]]-*) on SI-järjestelmässä etuliite, joka tarkoittaa tuhatbiljoonakertaista (1015)
* P on fysiikassa tehon tai erityisesti pätötehon tunnus
* P on matematiikassa ja tilastotieteessä todennäköisyyden symboli
* P on fosforin kemiallinen merkki
* P ajoneuvon kansallisuustunnuksena tarkoittaa Portugalia
* P merkitsee suomalaisissa kalentereissa perjantaita (käytetään myös lyhennettä Pe)
* P (valkoinen P sinisellä taustalla) tarkoittaa liikennemerkissä pysäköintipaikkaa
* P tarkoittaa roomalaisena lukumerkkinä 400
* P. tarkoittaa uskonnollisessa kielessä ’pyhää’ (*P. Pietari*)
* P tarkoittaa Suomen juna-aikatauluissa pikajunaa.

## Lähteet

## Aiheesta muualla
Y

**Y** (**y**) on latinalaisten ja myös suomen aakkosten 25. kirjain. Y-kirjaimen nimi on suomen kielessä *yy* ja äännearvo .

Latinalaista Y-kirjainta vastaa kreikkalaisessa kirjaimistossa kirjain ypsilon (Υ, υ). Kyrillisessä kirjaimistossa esiintyvä samannäköinen kyrillinen У (у) on u-äänteen merkki. Kyrillisessä kirjaimistossa käytetään y-äänteen merkkinä eräissä kielissä lähes samannäköistä kyrillistä kirjainta Ү (ү), tarkkeellisia kirjaimia Ӱ (ӱ) tai Ӳ (ӳ) tai myös kirjainta Ю (ю). Yhdennäköisyydestään huolimatta kaikki Y:n tapaiset kirjaimet ovat Unicode-merkistössä eri merkkejä.

## Historiaa

Y-kirjain omaksuttiin latinalaisiin aakkosiin 100-luvulla eaa. kreikkalaisesta kirjaimistosta. Sen taustalla on kreikan ypsilon (Υ), josta oli jo saatu V-kirjain, mutta joka otettiin uusine äännearvoineen käyttöön latinassa *y*-äänteen merkiksi, tosin vain lainasanoissa.

## Y suomen kielessä

Y-kirjaimella merkitään suomen kielessä labiaalista suppeaa etuvokaalia . Y on suomessa puhdas vokaali, eikä se äänny j:nä kuten eräissä muissa kielissä.

Y-kirjainta on vanhassa kirjasuomessa käytetty myös *i*-äänteen merkkinä. Esimerkiksi kieltosana *ei* voitiin kirjoittaa *ey*. Toisaalta *y*-äänne voitiin puolestaan kirjoittaa *u*, *i*, *ij* tai *w* tai jättää kokonaan merkitsemättäkin kuten sanassa *mös* (*myös*).

## Y muissa kielissä

Y-kirjainta nimitetään eräissä kielissä ”kreikkalaiseksi i:ksi” (ransk. *y grec*) tai *ypsiloniksi*.

Ruotsissa, norjassa, tanskassa ja tšekissä y-kirjaimen äännearvo on *y*. Muissa kielissä tavallinen ääntämys on *i* (ranskassa, espanjassa ja puolassa) tai *j* (englannissa, espanjassa). Saksassa y-kirjain on harvinainen; se voi merkitä joko *i*- tai *y*-äännettä.

## Muita esitystapoja

## Y-kirjaimen merkityksiä
* SI-järjestelmässä
** y (jokto-) on etuliite, joka tarkoittaa 10&minus;24-kertaisuutta.
** Y (jotta-) on etuliite, joka tarkoittaa 1024-kertaisuutta.
* y on matematiikassa usein koordinaatiston pystyakselin muuttuja.
* Y on biokemiassa tyrosiinin tunnus.
* Y on alkuaine yttriumin kemiallinen merkki.
* Y on sähkötekniikassa admittanssin tunnus.

## Lähteet

## Aiheesta muualla
Eklektinen

**Eklektisyys** (kreikan kielen ἐκλεκτικός *eklektikós* 'valikoiva') kuvaa suuntausta tai teoriaa, joka yhdistelee vaikutteita eri suuntauksista tai teorioista. Eklektisyyttä voi esiintyä esimerkiksi filosofiassa ja taiteessa.

**Eklektismi** on suuntaus, esimerkiksi taidesuuntaus, joka yhdistelee eri suuntauksia. **Eklektikko** on henkilö, joka yhdistelee eri suuntauksia.

## Filosofiassa ja maailmankatsomusopissa
Filosofiassa *eklektismi* tarkoittaa parhailta tuntuvien osien valitsemista eri filosofisten koulukuntien opeista. Eklektismi oli yleistä antiikin filosofiassa, erityisesti hellenistisessä filosofiassa sekä myöhäisantiikin aikana, sillä ajatusten poimiminen yhtä lailla esimerkiksi sekä platonistisesta, stoalaisesta että aristotelisesta ajattelusta oli mahdollista ja yleistä. Tunnettuja eklektikkoja ovat muun muassa Panaitios, Poseidonios, Cicero ja Plutarkhos sekä monet uusplatonismin edustajat. Diogenes Laertios mainitsee Potamon Aleksandrialaisen perustaneen eklektisen koulukunnan.

Maailmankatsomusten suhteen eräs esimerkki eklektisyydestä on eklektinen pakana, joka muodostaa maailmankuvansa pakana- tai muiden uskontojen osista ja/tai omista kokemuksistaan. Esimerkiksi eklektinen wicca muodostaa maailmankuvansa osin traditionaalisen wicca-perinteen mukaan, osin omien käsitystensä mukaan.

## Psykologiassa
Psykologia jakautuu erilaisiin koulukuntiin, joita harva psykologi suoraan edustaa. Moni heistä kuvaa omaavansa eklektisen näkemyksen eli pyrkii yhdistämään eri koulukuntien näkemyksiä toisiinsa. Mm. terapeuttisessa työssä toisen koulukunnan tekniikoita käytetään, vaikka itse edustaisi puhtaammin kilpailevaa koulukuntaa. Vastaavia ilmiöitä on myös muissa tieteissä.

## Taiteessa
Taiteessa *eklektismi* tarkoittaa eri suunnista saatuja vaikutteita yhdistelevää tyyliä tai toisilta taiteilijoita saatuja tyylejä tai muita lainoja yhdistelevää tekotapaa. Antiikin reetorien mukaan mestariteos voidaan luoda yhdistelemällä suurten mestareiden teosten parhaita piirteitä. Giorgio Vasari toisti saman *Taiteilijaelämäkerroissaan*. Eklektismi oli suosittua 1800-luvun lopulla varsinkin arkkitehtuurissa, jossa saatettiin yhdistellä varsinkin eri kertaustyylejä, kuten uusgotiikkaa, uusklassismia tai uusrenessanssia.

Taiteessa *eklektikko* on taiteilija, joka yhdistelee eri taiteilijoiden tyylejä. Sanan käyttöön liittyy usein taiteilijan omaperäisyyden puutetta korostava sävy.

## Lähteet

## Aiheesta muualla

* 
* Zeller, E.: A History Of Eclecticism In Greek Philosophy Longmans, Green, And Co. 1883.
X

**X** (**x**) on latinalaisten ja myös suomen aakkosten 24. kirjain. X-kirjaimen nimi on suomen kielessä *äks* (aiemmin myös *eks*) ja äännearvo . X-kirjaimella on kuitenkin eri kielissä useita erilaisia ääntämistapoja. Foneettisessa kirjoituksessa x-kirjaimella merkitään niin sanottua ach-äännettä. 

Latinalaista X-kirjainta vastaa kreikkalaisessa kirjaimistossa kirjain khii (Χ, χ), kyrillisessä kirjaimistossa puolestaan kyrillinen Х (х), joilla on samankaltainen ulkonäkö ja alkuperä. Ääntämykseltään ne muistuttavat *h*:n tai *kh*:n tapaisia äänteitä tai äännettä . Yhdennäköisyydestään huolimatta eri X-kirjaimet ovat Unicode-merkistössä eri merkkejä. Äännearvoa  vastaava kreikkalainen kirjain on ksii (Ξ, ξ).

## Historiaa
X-kirjain on kehittynyt kreikan kirjaimesta khii (Χ). Khiin äännearvo itäkreikassa oli *kh*, mutta latinassa siitä tuli *ks* Etelä-Italiassa asuneiden kreikkalaisten mallin mukaisesti.

## X suomen kielessä
Nykysuomessa x-kirjainta käytetään vain vierasperäisissä erisnimissä ja sitaattilainoissa. Se ääntyy tavallisesti .

X-kirjain on aiemmin ollut suomen kirjakielessä yleinen *ks*-äänneyhtymän merkki. Mikael Agricola käytti *ks*:n merkkinä aina x-kirjainta. X-kirjain korvattiin *ks*-merkinnällä 1810–1840-lukujen kuluessa.

## X muissa kielissä
X:n äännearvo on eurooppalaisissa kielissä enimmäkseen *ks*. Useissa eurooppalaisissa kielissä x-kirjainta käytetään vain rajoitetusti vieraskielisissä sanoissa tai sitä ei käytetä ollenkaan. Ranskassa x voi ääntyä *gz*, *s* tai *z*; monessa sanassa se on "mykkä".

## Muita esitystapoja

## X-kirjaimen merkityksiä

* x merkitsee jotain tuntematonta, esimerkiksi henkilöä.
* Matematiikassa:
** x on (ensimmäinen) tuntematon muuttuja.
** x on koordinaatiston vaaka-akselin muuttuja.
** x-kirjainta käytetään joskus teknisistä syistä kertolaskun merkkinä rivinkeskisen ×-merkin korvikkeena.
** X on roomalainen numero kymmenen.
* X on fysiikassa reaktanssin tunnus.
* X on ksenonin entinen kemiallinen merkki.
* X on perinnöllisyystieteessä X-kromosomi.
* X on angloarabi-hevosrodun tunnus.
* X voi tarkoittaa myös yhtyettä, albumia tai musiikkikappaletta, katso X (täsmennyssivu).

## Lähteet

## Aiheesta muualla
U

**U** (**u**) on latinalaisten ja myös suomen aakkosten 21. kirjain. U-kirjaimen nimi on suomen kielessä *uu* ja äännearvo .

Äänneasultaan latinalaista U-kirjainta vastaa kyrillisessä kirjaimistossa esiintyvä kyrillinen У (у), joka on u-äänteen merkki.

## Historiaa

U-kirjain ei kuulunut antiikin latinan aakkosiin. V-kirjaimella merkittiin sekä *u*- että *v*-äänteitä.

Keskiajalla latinassa käytettiin sekä u- että v-kirjainta merkitsemään *u*- ja *v*-äänteitä ilman erotusta. Isoa V-kirjainta vastasi pieni u-kirjain, ts. *uetus* ja *VETVS* merkitsivät samaa sanaa.

U:n ja V:n erottamista ehdotti Petrus Ramus (k. 1572). Kuitenkin vasta 1600-luvulla vakiintui latinaan nykyinen käytäntö, jonka mukaan u-kirjain jäi *v*-äänteen merkiksi vain erikoistapauksissa. U:lla merkitään latinassa edelleen *v*-äännettä silloin, kun sitä edeltää joko *ng* tai *s* ja sitä seuraa samaan tavuun kuuluva vokaali (kuten sanassa *lingua* "lingva").

## U suomen kielessä

U-kirjaimella merkitään nykysuomessa labiaalista pyöreää suppeaa takavokaalia .

Vanhassa kirjasuomessa u-kirjaimella oli useita käyttötapoja, sillä oikeinkirjoitus oli vakiintumatonta. Mikael Agricola käytti kirjaimia w, v ja u merkitsemään sekä *v*- että *u*-äännettä. Myös *wu* tai *o* saattoivat merkitä *u*-äännettä. Vaikka *v*-äänteen kirjoitustavaksi vakiintui w-kirjain vuoden 1642 Bibliassa, vielä myöhemminkin käytettiin *u*-äänteen merkkinä sekä u- että v-kirjainta.

## U muissa kielissä

Ruotsin kielessä u-kirjaimella merkitään lähinnä labiaalista suppeaa keskivokaalia , joka on :n ja :n välimuoto.

## Muita esitystapoja

## U-kirjaimen merkityksiä

* u on massan yksikkönä atomimassayksikkö.
* U on fysiikassa jännitteen tunnus.
* U on uraanin kemiallinen merkki.
* U on perinnöllisyystieteessä RNA:n rakenneosan urasiilin lyhenne.
* U on räkkilaitteiden korkeutta ilmaiseva yksikkö (44,45 mm).
* U on taloustieteessä hyödyn () symboli.
* U-arvo on rakennustekniikassa lämmönläpäisykertoimen toinen nimi.

## Lähteet

## Aiheesta muualla
Luettelo ajoneuvojen kansallisuustunnuksista

**[[Geneven tieliikennesopimus|Geneven tieliikennesopimu]]ksessa** (vuodelta 1949)  ja **[[Wienin tieliikennesopimus|Wienin tieliikennesopimu]]ksessa** (vuodelta 1968) hyväksytyt  ajoneuvojen kansallisuustunnukset .
## Nykyiset tunnukset

## Käytöstä poistuneet maatunnukset

} 
|1966
|
|-
|CA
|
|1956
|CDN
|-
|CS
|
|1992
|CZ / SK
|-
|DA
|
|1939
|D (1939–1945)PL (vuodesta 1945)
|-
|DDR
| 
|1990
|D
|-
|-
|EIR
| 
|1992
|IRL
|-
|EW
|
|1993
|EST
|-
|FR
| 
|1996
|FO
|-
|GB
| 
|2021
|UK
|-
|GBY
|
|1966
|M
|-
|GRO
| 
|1910
|KN
|-
|HV
| 
|1984
|BF
|-
|KS
|
|1992–2016
|KG
|-
|LR
|
|1927–1940
|SU, LV
|-
|MK
| 
|1992–2019
|NMK
|-
|NA
|
|1957
|
|-
|PANG
|
|1956
|P (1957-1975)
|-
|R
| 
|1981
|RO
|-
|RNY
|
|1953–1963
|NP, NR, SR
|-
|ROU
|
|1979–2012
|UY
|-
|RSR
|
|1965–1979
|SR
|-
|RT
|
|1973
|TG
|-
|SA
|
|1926–1935
|D
|-
|SA
|  
|1947–1956
|D
|-
|SA
|
|ei tietoa
|KSA
|-
|SB
|  
|1919
|SHS
|-
|SCG
|  
|2006
|MNE, SRB
|-
|SE
|
|1938
|EIR (IRL vuodesta 1962)
|-
|SF
|
|1993
|FIN
|-
|SHS
| 
|1929
|Y
|-
|SU
|  
|1991
|EST, LT, LV, BY, MD, UA, TJ, TM, GE, KZ, UZ, KS, AZ, AM, RUS
|-
|SWA
|
|1990
|
|-
|TS
| 
|1947–1954
|
|-
|Y
|
|1953
|YU 
|-
|YU
|
|1992
|BIH, HR, NMK, MNE, RKS, SRB, SLO
|-
|ZRE 
|  
|1997
|CGO
|}

## Lähteet
* Ajoneuvojen kansallisuustunnukset Trafi.
### Viitteet
T

**T** (**t**) on latinalaisten ja myös suomen aakkosten 20. kirjain. T-kirjaimen nimi on suomen kielessä *tee* ja äännearvo , tarkemmin .

Latinalaista T-kirjainta vastaa kreikkalaisessa kirjaimistossa kirjain tau (Τ, τ), kyrillisessä kirjaimistossa puolestaan kyrillinen Т. Yhdennäköisyydestään huolimatta ne ovat Unicode-merkistössä eri merkkejä.

## Historiaa

T-kirjain on kehittynyt kreikan kirjaimesta tau (Τ).

## T suomen kielessä

T-kirjain ääntyy useimmissa kielissä soinnittomana alveolaarisena klusiilina, jota vastaa foneettinen merkki . Suomen kielessä *t* ääntyy kuitenkin pikemminkin dentaalisena klusiilina, jolloin se tarkkaan ottaen tulisi merkitä foneettisesti . Yksinkertaistetussa merkintätavassa, esimerkiksi koulukirjoissa, näitä äänteitä ei useinkaan eroteta toisistaan.

T on suomen yleiskielen kolmanneksi yleisin kirjain ja yleisin konsonantti.

## T muissa kielissä

T-kirjain ääntyy usein soinnittomana alveolaarisena klusiilina . Yhdessä muiden konsonanttien kanssa saattaa t-kirjain kuitenkin monissa kielissä ääntyä dentaalifrikatiivina tai affrikaattana.

## Muita esitystapoja

## T-kirjaimen merkityksiä
### Pienen t:n merkityksiä
* t on  SI-järjestelmässä massan lisäyksikkö tonni.
* t on suomen kielessä tunnin yleiskielinen lyhenne.
* t on tietotekniikassa tallennuskapasiteetin mittayksikkö tavu.
### Ison T:n merkityksiä
* T (*[[Tera (kerrannaisyksikkö)|tera]]-*) on SI-järjestelmässä etuliite, joka tarkoittaa biljoonakertaista (1012).
* T on fysiikassa teslan tunnus (magneettivuon tiheyden yksikkö).
* T on fysiikassa lisäksi (kelvineissä mitatun) termodynaamisen lämpötilan tunnus.
* T on perinnöllisyystieteessä DNA:n rakenneosan tymiinin lyhenne.
* T on biokemiassa proteiinien rakenneosan treoniinin yksikirjaiminen lyhenne.
* T ajoneuvon kansallisuustunnuksena tarkoittaa Thaimaata.
* T on roomalaisena lukumerkkinä 160.
* T. merkitsee kaupassa taaraa.

## Lähteet

## Aiheesta muualla
OAO

**OAO** eli **otkrytoje aktsionernoje obštšestvo** () on Venäjän siviilikoodeksin mukainen avoimen tyypin osakeyhtiöstä kehittynyt tavanomainen osakeyhtiömuoto, jossa osakkeita voidaan vapaasti ostaa ja myydä. Tämä vastaa lähinnä suomalaista Oyj:tä.

Julkisesti pörssissä noteeratulle osakeyhtiölle (Oyj) on Venäjällä tullut käyttöön myös oma lyhenteensä **PAO** (), jota esimerkiksi virallista nimeään elokuussa 2015 muuttanut valtionyhtiö ja Venäjän suurin pankkiryhmittymä PAO Sberbank (, epävirall. suom. *Sberbank Oyj*) on sittemmin käyttänyt venäjänkielisessä nimilyhenteessään.

Toinen osakeyhtiötyyppi on **ZAO** () eli (suljettu) osakeyhtiö. Sen osuuksien ostaminen ja myyminen ei ole yhtä helppoa kuin avoimen osakeyhtiön osakkeiden, ja osakkaiden enimmäismäärä on 50 (Venäjä). Lähin suomalainen vastine on Oy. Venäjän yksityistämisprosessissa samassa omistuksessa säilytettävät yhtiöt rekisteröitiin suljetuiksi osakeyhtiöiksi.
 
Suosittu yhtiötyyppi on **OOO** () eli rajoitetun vastuun yhteisö.

## Katso myös
*OOO

## Lähteet
Deka

**Deka** tarkoittaa seuraavia asioita:
* Kansainvälisessä yksikköjärjestelmässä etuliite, joka tarkoittaa kymmenkertaista
* Kreikkalaiset numeeriset etumerkit
* Deka Immobilien GmbH, saksalainen kiinteistösijoitusyhtiö, mm. Sanomatalon, Stora Enson pääkonttorin ja Hotel St. Georgen kiinteistön omistaja.
Tera (kerrannaisyksikkö)

**Tera** (tunnus T, , *hirviö*) on SI-järjestelmän kerrannaisyksikön etuliite, joka tarkoittaa biljoonakertaista (1012). Esimerkiksi terametri (Tm) on biljoona metriä, siis miljoona kertaa miljoona metriä.

Tietokonetekniikassa teralla saatetaan tarkoittaa määrää 240 = 1&nbsp;099&nbsp;511&nbsp;627&nbsp;776. Sekaannusten välttämiseksi tälle määrälle on ehdotettu etuliitettä *[[tavu (tietotekniikka)|tebi]]*. Tbps tarkoittaa terabittiä sekunnissa.

## Lähteet
Peta

**Peta** (tunnus P) on SI-järjestelmän kerrannaisyksikön etuliite, joka tarkoittaa tuhatbiljoonakertaista (1015).  Esimerkiksi petametri (Pm) on tuhat biljoonaa metriä.

Etuliitteen nimi tulee kreikankielisestä lukusanasta  *pente*, 'viisi': petan kerroin on yhtä kuin 10005.

## Lähteet
Birkenau

**Birkenau** oli saksalainen tuhoamisleiri toisen maailmansodan aikana. Se tunnettiin nimellä **KL Auschwitz II** ja myöhemmin **KZ Auschwitz II**.

Birkenaun tuhoamisleiri rakennettiin Brzezinkan kylään noin kolmen kilometrin päähän Auschwitzin pääleiristä, jonka puolankielinen nimi oli Oswiecim. Sen rakentaminen aloitettiin lokakuussa 1941, ja tuhoaminen aloitettiin maaliskuussa 1942. Ensimmäiset vangit olivat 945 venäläistä sotavankia ja muutama puolalainen, jotka tuotiin Auschwitz I:stä. Leiri oli alun perin tarkoitettu venäläisiä sotavankeja varten.. Leiri levittäytyi 175 hehtaarin alueelle, ja siellä oli yli 300 rakennusta. Yhdessä rakennuksessa asui kerralla jopa tuhat vankia. Rakennuksista on säilynyt 45 tiilistä ja 22 puista rakennusta lähes alkuperäisessä kunnossa.

Birkenaun leiri oli ensisijaisesti tuhoamisleiri, kun Auschwitzin muut leirit olivat ennen kaikkea työleirejä. Sinne tuotiin junalasteittain juutalaisia ympäri Eurooppaa tuhottaviksi ja poltettaviksi. Esimerkiksi kevät-kesällä 1944 leirillä surmattiin arviolta jopa 400&nbsp;000 Unkarin juutalaista. Tuhoaminen oli osa Adolf Eichmannin suunnittelemaa lopullista ratkaisua. Leirin uhrien joukossa oli myös muun muassa romaneja ja puolalaisia. Leirin väkiluku elokuussa 1944 oli yli 90&nbsp;000. Kaikkiaan Auschwitz-Birkenaun leirien läpi kulki arviolta 1,5 miljoonaa vankia. 

Vangit tuotiin Birkenauhun junalla. Purkulaiturilla lääkärit tarkastivat heidät välittömästi, jonka jälkeen työkyvyttömäksi todetut jatkoivat matkaansa raiteen päässä oleville kaasukammioille tapettaviksi. Tavallisesti vauvat, lapset ja vanhukset kuolivat nopeasti tulonsa jälkeen, elleivät joutuneet Josef Mengelen kaltaisten lääkäreiden tutkimuskohteiksi.

Tammikuussa 1945 noin 58&nbsp;000 Birkenaun vankia pakotettiin kuolemanmarsseille kohti länttä, koska puna-armeija lähestyi aluetta. Useimmat kuolivat matkalla. Ajanpuutteen vuoksi SS-miehet eivät ehtineet tuhota kaikkia rakennuksia, kuten he tekivät Bełżecissä, Sobibórissa ja Treblinkassa. 

Puna-armeija saapui Auschwitziin 27. tammikuuta 1945 ja vapautti siellä vielä olleet runsaat 7&nbsp;000 vankia.

Krematorion III ja IV välissä paljastettiin huhtikuussa 1967 Kansainvälinen Auschwitzin uhrien muistomerkki.

## Lähteet
* 
* 
* 

### Viitteet

## Aiheesta muualla

* Auschwitz II-Birkenau Państwowe Muzeum Auschwitz-Birkenau.